Julle is enige tyd welkom om weer op die voorstoep na die branders te kom kyk, met 'n lekker beker koffie in die hand. Baie dankie vir die kompliment.
Jy stap by n blink skoon huis in en sien daar is alles wat jy moontlik nodig kan hê. Sit op die stoep met n koppie koffie en bekyk die perfekte prentjie van die see net meters van jou af. Onderdak braai het baie gehelp met die weer wat bietjie deurmekaar was. Genoeg plek vir almal.
Ons is baie bly dat die ruimte en beskutte braaigeriewe vir julle gerieflik was, dit was net 'n plesier om julle as gaste te kon ontvang.
Dit was 'n groot plesier om hierdie aangename, netjiese gaste te akkommodeer. Baie dankie dat u Op die See gekies het en vir die positiewe terugvoer.
Ons het baie lekker gekuier, die weer het nie altyd saam gespeel nie, maar definitief nie die gasvrou se skuld nie. Gourits sien ons definitief weer.
Op die See het al ons verwagtinge oortref. Ons kon nie glo ons is so naby aan die see nie. Kyk hoe die branders breek terwyl jy in jou bed lê. Stap net oorkant die pad, 100 m verder skuins voor die huis is 'n pragtige bankie waar jy tussen die duin bossies sit en vir die see kyk. Ons het die pragtigste familiefoto's geneem tussen die rotse, 500 m van die huis af. Die huis het 3 slaapkamers en nog 'n klein kamertjie met 'n bed, asook baie lekker banke. Die kombuis is heerlik ruim en ons het alles gehad wat ons nodig kon kry. Die braaikamer is heerlik en het ons saans te lekker daar sit en kuier om die vuur. Ons het heeltyd veilig gevoel, alles kan toesluit. Tog is dit nie nodig by Gouritz nie. Heerlike ruim stoep. Lekker grasperk voor die huis. Ons sal beslis weer gaan!
Baie baie dankie dat ons diere-kinders ook saam met ons kon kom kuier. Dit beteken vir ons die wêreld. Ons kom verseker weer en is so lekker na aan die huis. Nogmaals baie dankie.